
A döntő tanúvallomása kettős szerepe a Móri ügy kapcsán

Dolgozatomban a magyar kriminalszitika történelmében páratlan esemény, a Móri ügy kapcsán tett legfontosabb tanúvallomást vizsgálom több szempontból is. A koronatanú, Kiglics Attila volt az a személy, aki Kaiser Edét és Hajdú Lászlót a rendőrség látókörébe hozta. Munkám elején kitérek a koncepció kialakításának jelentőségére és a kérdezés fontosságára is. Hiszen az elsődleges egy nyomozás megindításakor a lehetséges verziók és vonalak felállítása, a kérdezés pedig a tanúvallomás során az egyik legfontosabb tényező. 
A nyomozati szakban tett vallomását részletekig menően vizsgálom. Kitérek Kaiser Ede közvetlen kötődésére Mór kapcsán, illetve azokra a momentumokra is, amelyeket már maga a koronatanú vont le következtetésként a fennálló körülményekről. A vádiratban a bankfiók figyelésére, tervezésére és lehetséges előkészületre térek ki, ezeket a tevékenységeket alátámasztó és ezeknek ellentmondó tényeket mutatom be. Az elsőfokú és másodfokú ítéletben is közvetett szerepet játszott Kiglics Attila vallomása, ezekben az esetekben - hasonlóan a vádirathoz- a lehetséges tervezést, figyelést vizsgálom. Továbbá Hajdú László, mint a lehetséges társ alibijét és személyének ellentmondásait is bemutatom. 
A bűncselekmény elkövetésekor több tanú is jelen volt a helyszínen, akik vallomást is tettek. Ezek a tanúvallomások alátámasztó jellegűek voltak, és ezekhez társult még a Kaiser Ede korábbi, móri barátnőjének és a lány édesapjának vallomása is. Dolgozatomban az említett vallomások is megtalálhatóak. Ezen kívül fellelhetőek a Kaiser Ede alibijét igazoló tanúk vallomásának ellentmondásai is. Munkában kitérek a közvetlen bizonyíték hiányára is, egy lehetséges ujjnyom szerepére. A felismerésre bemutatások játszották a legnagyobb szerepet a bizonyítás tekintetében, így azoknak a részletes elemzése is megtalálható. A nyomozás során maga Kaiser Ede is vallomást tett, amely tulajdonképpen egy önvádló vallomásnak bizonyult. Dolgozatomat rövid összegzéssel zárom a koronatanú által tett vallomás hatását illetően.  



